A civil szavazatszámláló legfontosabb feladata, hogy feltárja a lehetséges visszaéléseket, és mindent megtegyen ezek megakadályozására. Ha észlel olyan eseményt, ami számára nem elfogadható, gyanúra ad okot, azonnal jeleznie kell, és szükség esetén jegyzőkönyvet kell felvenni, amit mindenkivel alá kell íratni. Soha ne hagyja magát lebeszélni a bejelentésről, legfeljebb megállapításra kerül, hogy nem történt szabálytalanság, de ha nem vesznek fel írásos jegyzőkönyvet, akkor a szabálytalanság ellen utólag már semmit nem lehet csinálni.